Neuvoston asetus (ETY) N:o 3842/86, annettu 1 päivänä joulukuuta 1986, tuoteväärennösten luovutuksen vapaaseen liikkeeseen kieltävistä toimenpiteistä



Virallinen lehti nro L 357 , 18/12/1986 s. 0001 - 0004

Suomenk. erityispainos Alue 2 Nide 4 s. 0213

Ruotsink. erityispainos Alue 2 Nide 4 s. 0213



NEUVOSTON ASETUS (ETY) N:o 3842/86, annettu 1 päivänä joulukuuta 1986, tuoteväärennösten luovutuksen vapaaseen liikkeeseen kieltävistä toimenpiteistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 ja 235 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että tavaramerkeillä tai kaupallisilla merkeillä luvattomasti varustettujen tavaroiden, jäljempänä "tuoteväärennökset", saattaminen markkinoille aiheuttaa huomattavaa haittaa lakia noudattaville valmistajille ja kauppiaille sekä johtaa kuluttajia harhaan; tällaisten tavaroiden saattaminen yhteisön markkinoille olisi estettävä kaikin mahdollisin keinoin, ja sen vuoksi kyseisen laittoman toiminnan tehokkaasti ehkäiseviä toimenpiteitä on toteutettava vaikeuttamatta kuitenkaan laillisen kaupan vapautta; tähän tavoitteeseen pyritään samansuuntaisin ponnisteluin myös kansainvälisesti, sen vuoksi, että tuoteväärennöksiä tuodaan kolmansista maista, on tärkeää kieltää niiden luovutus vapaaseen liikkeeseen yhteisössä ja ottaa käyttöön asianmukainen menettely, jolla annetaan tulliviranomaisille toimintamahdollisuus tällaisen kiellon noudattamisen varmistamiseksi parhain mahdollisin edellytyksin, tulliviranomaisten toimenpiteisiin on kuuluttava tuoteväärennöksiksi epäiltyjen tavaroiden luovutuksen lykkääminen vapaaseen liikkeeseen riittävän pitkäksi ajaksi sen selvittämiseksi, ovatko kyseiset tavarat tosiasiallisesti tuoteväärennöksiä, tavoite, johon tämän menettelyn käyttöönotolla pyritään, ei edellytä yhteisön säännösten antamista sellaisen viranomaisen nimeämisestä, jolla on toimivalta ratkaista, ovatko vapaaseen liikkeeseen luovutettaviksi ilmoitetut tavarat tuoteväärennöksiä, eikä asian saattamista näiden viranomaisten käsiteltäväksi koskevista yksityiskohtaisista säännöistä; asiaa koskevien yhteisön säännösten puuttuessa olisi mainittujen toimivaltaisten viranomaisten tehtävä päätös tapauksista, jotka on annettu niiden ratkaistaviksi niillä perusteilla, joita käytetään ratkaistaessa, loukkaavatko kyseisessä jäsenvaltiossa tuotetut tavarat tavaramerkin tai kaupallisen merkin haltijan oikeuksia, toisaalta on määriteltävä ne toimenpiteet, jotka on toteutettava, kun vapaaseen liikkeeseen luovutettujen tavaroiden todetaan olevan tuoteväärennöksiä; näillä toimenpiteillä on estettävä tavaroiden tuonnista vastaavia saamasta toiminnastaan taloudellista hyötyä, mutta niiden on myös tehokkaasti ehkäistävä tämän luonteinen toiminta tulevaisuudessa, matkustajien henkilökohtaisiin matkatavaroihin tai muihin kuin kaupallisiin tarkoituksiin lähetettyihin pieniin lähetyksiin sisältyvien tavaroiden tulliselvityksen vakavan häiriintymisen välttämiseksi on syytä jättää tämän asetuksen soveltamisalan ulkopuolelle tuoteväärennöksiksi epäillyt tavarat, jotka tuodaan kolmansista maista yhteisön lainsäädännössä säädetyin tullittomuuden myöntämistä ja yhteisen tullitariffin johdantomääräysten II C osastossa tarkoitetun kiinteän tullin soveltamista koskevin rajoituksin, on tärkeää varmistaa tässä asetuksessa annettujen yhteisten sääntöjen yhdenmukainen soveltaminen ja luotava tätä tarkoitusta varten yhteisön menettely, jonka avulla yksityiskohtaiset säännöt näiden sääntöjen soveltamiseksi voidaan hyväksyä sopivan määräajan kuluessa, tällä asetuksella ei vaikuteta kansallisiin säännöksiin, joita sovelletaan luovutettaessa vapaaseen liikkeeseen tavaroita, jotka eivät ole tässä asetuksessa tarkoitettuja tuoteväärennöksiä, mutta joiden markkinoille saattaminen voisi loukata asianomaisen jäsenvaltion henkiseen omaisuuteen liittyviä oikeuksia, ja tämän asetuksen säännöksillä pyritään ehkäisemään tuoteväärennösten kansainvälistä kauppaa; perustamissopimuksen erityismääräyksissä ei anneta yhteisön toimielimille toimivaltaa antaa kaikkia tähän tarkoitukseen tarvittavia säännöksiä, erityisesti tuoteväärennöksiksi todettuja tavaroita koskevien toimenpiteiden toteuttamisesta; sen vuoksi tämän asetuksen säännösten olisi myös perustuttava 235 artiklaan, ON ANTANUT TÄMÄN ASETUKSEN: I OSASTO Yleistä 1 artikla 1. Tässä asetuksessa määritetään: a) edellytykset, joilla tulliviranomaisten on toteutettava toimenpiteitä tuoteväärennöksiksi epäiltyjen tavaroiden vapaaseen liikkeeseen luovutusta koskevien ilmoitusten osalta, ja b) toimenpiteet, jotka toimivaltaisten viranomaisten on toteutettava näiden tavaroiden osalta, kun niiden on tosiasiallisesti todettu olevan tuoteväärennöksiä. 2. Tässä asetuksessa tarkoitetaan: a) "tuoteväärennöksillä" tavaroita, jotka on luvattomasti varustettu tavaramerkillä tai kaupallisella merkillä, joka on samanlainen kuin merkki, joka on asianmukaisesti rekisteröity tällaisille tavaroille jäsenvaltiossa tai jäsenvaltiota varten, jossa tavarat on ilmoitettu vapaaseen liikkeeseen luovutettaviksi, tai jota ei olennaisten ominaisuuksiensa perusteella voida erottaa tällaisesta merkistä ja joka tämän jäsenvaltion lainsäädännön mukaan loukkaa kyseisen tavaramerkin haltijan oikeuksia; b) "tavaramerkin haltijalla" tavaramerkin tai kaupallisen merkin haltijaa sekä muita tavaramerkin käyttöluvan haltijoita tai näiden edustajia. 3. Tätä asetusta ei sovelleta tavaroihin, jotka on kyseisen tavaramerkin haltijan luvalla varustettu tavaramerkillä tai kaupallisella merkillä, mutta jotka on ilmoitettu vapaaseen liikkeeseen luovutettaviksi ilman tämän suostumusta. Tätä asetusta ei myöskään sovelleta tavaroihin, jotka on varustettu tavaramerkillä tai kaupallisella merkillä merkin haltijan suostumuksella, mutta jotka on ilmoitettu vapaaseen liikkeeseen luovutettaviksi ilman haltijan suostumusta. II OSASTO Tuoteväärennösten vapaaseen liikkeeseen luovutusta koskeva kielto 2 artikla Kielletään 5 artiklassa säädetyn menettelyn mukaisesti tuoteväärennöksiksi todettujen tavaroiden luovutus vapaaseen liikkeeseen. III OSASTO Tulliviranomaisten toimenpiteitä koskevat hakemukset 3 artikla 1. Tavaramerkin haltija voi kaikissa jäsenvaltioissa jättää toimivaltaiselle viranomaiselle kirjallisen hakemuksen, jossa pyydetään tulliviranomaisia kieltämään vapaaseen liikkeeseen ilmoitettujen tuoteväärennösten luovutus kyseisessä jäsenvaltiossa, jos haltijalla on perusteltu syy epäillä, että tällaisia tuoteväärennöksiä aiotaan tuoda kyseiseen jäsenvaltioon. 2. Edellä 1 kohdassa tarkoitettuun hakemukseen on sisällytettävä kaikki tarvittavat tavaramerkin haltijan hallussa olevat tiedot, jotta toimivaltainen viranomainen voi tehdä pyydetyn päätöksen tietoisena kaikista asiaan vaikuttavista seikoista, ja siinä on erityisesti oltava riittävän tarkka tavaroiden kuvaus, jotta tulliviranomaiset voivat tunnistaa ne. Hakemukseen on liitettävä todiste siitä, että hakija on kyseisen tavaramerkin haltija. Hakemuksessa on mainittava ajanjakso, jonka kuluessa tulliviranomaisten toimenpidettä pyydetään. Hakijaa voidaan vaatia suorittamaan maksu hakemuksen käsittelystä aiheutuneiden hallinnollisten kulujen korvaamiseksi. 3. Viranomaisen, jonka käsiteltäväksi 2 kohdan mukaisesti laadittu hakemus saatetaan, on tehtävä hakemusta koskeva päätös ja annettava hakijalle kirjallinen ilmoitus päätöksestä. Jos viranomaisen hakemusta koskeva päätös on myönteinen, viranomaisen on määrättävä ajanjakso, jonka kuluessa tulliviranomaisten toimenpiteet voidaan toteuttaa. Alkuperäisen päätöksen tehnyt viranomainen voi tavaramerkin haltijan pyynnöstä pidentää tätä ajanjaksoa. Kun hakemusta koskeva päätös on myönteinen tai kun tavaralähetyksen luovutusta on lykätty 5 artiklan 1 kohdan mukaisesti, jäsenvaltiot voivat vaatia tavaramerkin haltijalta vakuuden antamista tuojaan nähden syntyvän mahdollisen vastuun varalta, jos 5 artiklan 1 kohdassa tarkoitettua aloitettua menettelyä ei saateta loppuun tavaramerkin haltijan toimenpiteen tai laiminlyönnin vuoksi tai jos myöhemmin voidaan osoittaa, että kyseiset tavarat eivät ole tuoteväärennöksiä. Tavaramerkin haltijan on ilmoitettava 1 kohdassa tarkoitetulle viranomaiselle, jos tavaramerkin rekisteröinnin voimassaolo lakkaa. Toimivaltainen viranomainen voi myös vaatia hakijaa vastaamaan kuluista, jotka aiheutuvat tavaroiden pitämisestä tullitarkastuksessa 5 artiklan mukaisesti, tai oikeudellisista toimista, joissa tavaramerkin haltija ei ole osapuolena, sekä antamaan vakuuden tämän rahamäärän maksamisen varmistamiseksi. 4. Jäsenvaltiot voivat valtuuttaa tulliviranomaiset toimimaan itse viranomaisina, joilla on toimivalta tehdä tässä artiklassa tarkoitettua hakemusta koskeva päätös. 4 artikla Tavaramerkin haltijan hakemusta koskevasta myönteisestä päätöksestä on ilmoitettava viipymättä niille jäsenvaltioiden tullitoimipaikoille, joita mainitussa hakemuksessa tarkoitettujen tuoteväärennösten tuonnin oletetaan koskevan. IV OSASTO Tulliviranomaisten ja asiasta päättävän toimivaltaisen viranomaisen toimenpiteiden edellytykset 5 artikla 1. Kun tullitoimipaikka, jolle 4 artiklan mukaisesti on annettu tieto tavaramerkin haltijan hakemusta koskevasta myönteisestä päätöksestä, toteaa hakijaa tarvittaessa kuultuaan, että vapaaseen liikkeeseen luovutettaviksi ilmoitetut tavarat vastaavat mainitun päätöksen kohteena olevista tuoteväärennöksistä annettua kuvausta, on sen lykättävä tavaran luovutusta. Tullitoimipaikan on ilmoitettava tästä tavaranhaltijalle ja hakemusta koskevan päätöksen tehneelle viranomaiselle. Tullitoimipaikan tai edellä mainitun viranomaisen on myös ilmoitettava toimenpiteestä hakijalle. Tullitoimipaikka voi tavaroiden tarkastuksen kuluessa ottaa näytteitä menettelyn edelleen suorittamisen helpottamiseksi. 2. Sovelletaan säännöksiä, jotka ovat voimassa jäsenvaltiossa, jonka alueella tavarat on ilmoitettu luovutettaviksi vapaaseen liikkeeseen: a) saatettaessa asia siitä päättävän toimivaltaisen viranomaisen käsiteltäväksi ja tiedotettaessa tästä viipymättä 1 kohdassa tarkoitetulle tullitoimipaikalle, jollei mainittu toimipaikka ole itse saattanut asiaa sen käsiteltäväksi; b) tämän viranomaisen tekemää päätöstä muodostettaessa. Päätöksenteossa käytetyt perusteet ovat samat kuin ne, joita sovelletaan selvitettäessä, loukkaavatko kyseisessä jäsenvaltiossa tuotetut tavarat tavaramerkin haltijan oikeuksia. Toimivaltaisen viranomaisen päätökset on perusteltava. 6 artikla 1. Jos 5 artiklan 1 kohdassa tarkoitetulle tullitoimipaikalle ei ole ilmoitettu kymmenen työpäivän kuluessa luovutuksen lykkäämisestä, että asia on saatettu siitä päättävän toimivaltaisen viranomaisen käsiteltäväksi 5 artiklan 2 kohdan mukaisesti, tai valtuutetun viranomaisen toteuttamista turvaavista toimenpiteistä ei ole ilmoitettu, tavarat on luovutettava, jos kaikki tuontimuodollisuudet on suoritettu. 2. Jokainen jäsenvaltio määrittää tavaroiden varastoinnin edellytykset luovutuksen lykkäämisen aikana. V OSASTO Tuoteväärennöksiksi todettuihin tavaroihin sovellettavat säännökset 7 artikla 1. Jäsenvaltioiden on toteutettava tarvittavat toimenpiteet, tämän rajoittamatta kuitenkaan tuoteväärennöksen kohteeksi todetun tavaramerkin haltijan mahdollisuutta käyttää muita oikeuskeinoja, jotta toimivaltaiset viranomaiset voivat: a) yleensä, ja kansallisen lainsäädännön asiaa koskevien säännösten mukaisesti, tuhota tuoteväärennöksiksi todetut tavarat tai asettaa ne markkinoiden ulkopuolelle siten, että tavaramerkin haltijalle aiheutuva haitta on mahdollisimman vähäinen, suorittamatta siitä minkäänlaista korvausta; b) toteuttaa mitä tahansa muita näihin tavaroihin kohdistuvia toimenpiteitä, joilla pyritään tosiasiallisesti estämään tuonnista vastaavia saamasta toiminnastaan taloudellista hyötyä ja ehkäisemään tehokkaasti tämän luonteinen toiminta tulevaisuudessa. Tällaisia vaikutuksia aiheuttavina toimenpiteinä ei pidetä erityisesti: - tuoteväärennösten jälleenvientiä samassa tilassa, - poikkeustapauksia lukuun ottamatta, pelkkää merkkien poistamista, joilla tuoteväärennökset on luvattomasti varustettu, - tavaroiden asettamista muuhun tullimenettelyyn. 2. Tuoteväärennökset voidaan luovuttaa valtiolle. Tällöin sovelletaan 1 kohdan a alakohtaa. 3. Asianomaisen tullitoimipaikan tai toimivaltaisen viranomaisen on ilmoitettava tavaramerkin haltijalle tämän pyynnöstä tuoteväärennöksiksi todettujen tavaroiden lähettäjän, maahantuojan ja vastaanottajan nimet ja osoitteet sekä kyseisten tavaroiden määrä, jollei tämä ole kansallisen lainsäädännön vastaista. VI OSASTO Loppusäännökset 8 artikla 1. Edellä 3 artiklan 2 kohdan mukaisesti laaditun hakemuksen hyväksyminen ei anna tavaramerkin haltijalle oikeutta korvaukseen, jos tuoteväärennökset jäävät tullitoimipaikan tarkastuksessa paljastumatta ja niiden luovutusta ei sen vuoksi lykätä 5 artiklan 1 kohdassa tarkoitetulla tavalla, ellei kyseisen jäsenvaltion lainsäädännössä toisin säädetä. 2. Tullitoimipaikan tai muun valtuutetun viranomaisen käyttämä toimivalta, joka niillä on tuoteväärennösten torjumiseksi, ei aseta niitä vastuuseen tuojaan tai muuhun oikeudenhaltijaan nähden, jolla on oikeus vapaaseen liikkeeseen luovutettaviksi ilmoitettuihin tavaroihin, jos tälle aiheutuu vahinkoa viranomaisen toimenpiteestä, ellei kyseisen jäsenvaltion lainsäädännössä toisin säädetä. 3. Tavaramerkin haltijan mahdollinen yksityisoikeudellinen vastuu määräytyy sen jäsenvaltion lainsäädännön mukaan, jossa kyseiset tavarat on ilmoitettu luovutettaviksi vapaaseen liikkeeseen. 9 artikla Tämän asetuksen soveltamisalaan eivät kuulu matkustajien henkilökohtaisiin matkatavaroihin tai muihin kuin kaupallisiin tarkoituksiin lähetettyihin pieniin lähetyksiin sisältyvät tavarat tullittomuuden myöntämistä ja yhteisen tullitariffin johdantomääräysten II C osastossa tarkoitetun kiinteän tullin soveltamista koskevin rajoituksin. 10 artikla Tätä asetusta sovelletaan soveltuvin osin tavaroihin, jotka on luvattomasti varustettu tavaramerkillä, joka on asianmukaisesti rekisteröity tällaisille tavaroille yhteisön lainsäädännön mukaisesti tällaisen lainsäädännön tultua voimaan. Tällöin tavaramerkin haltija voi jättää 3 artiklassa tarkoitetun hakemuksen tätä tarkoitusta varten valtuutettavalle viranomaiselle. 11 artikla 1. Direktiivin 79/695/ETY(4) 24 artiklassa säädetty yleisiä tullisäännöksiä käsittelevä komitea voi ottaa tutkittavakseen minkä tahansa tämän asetuksen soveltamiseen liittyvän kysymyksen, jonka puheenjohtaja saattaa sen käsiteltäväksi omasta aloitteestaan tai jonkin jäsenvaltion edustajan pyynnöstä. 2. Tämän asetuksen soveltamiseksi tarvittavat säännökset annetaan direktiivin 79/695/ETY 26 artiklan 2 ja 3 kohdassa säädettyä menettelyä noudattaen. 3. Jäsenvaltioiden on toimitettava komissiolle kaikki tämän asetuksen soveltamiseen tarvittavat tiedot. Komissio toimittaa nämä tiedot muille jäsenvaltioille. Tietojenvaihtomenettelyä koskevat yksityiskohtaiset säännöt määritellään 1 ja 2 kohdan mukaisia soveltamista koskevia sääntöjä noudattaen. 4. Komissio laatii kertomuksen perustetun järjestelmän toiminnasta Euroopan parlamentille sekä neuvostolle 3 kohdassa tarkoitettujen tietojen perusteella kolmen vuoden kuluessa tämän asetuksen voimaantulosta ja ehdottaa siihen mahdollisesti tarvittavia muutoksia ja lisäyksiä. 12 artikla Tämä asetus tulee voimaan 1 päivänä tammikuuta 1988. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä joulukuuta 1986. Neuvoston puolesta Puheenjohtaja A. CLARK (1) EYVL N:o C 20, 22.1.1985, s. 7 (2) EYVL N:o L 343, 31.12.1985, s. 111 (3) EYVL N:o C 218, 29.8.1985, s. 7 (4) EYVL N:o L 205, 13.8.1979, s. 19